《虎邱山》
明代·尹守衡

邱峦高阚阖闾城，野寺姑苏旧有名。远浦楼台云外出，近河帘舫画中行。

侵檐树色深深见，入座泉声细细生。一缕茶烟出方丈，晚风吹送有馀清。

作者简介：尹守衡，字用平。东莞人。明神宗万历十年（一五八二）举人，署清溪教谕，官至赵府审理。辞归。有《史窃》、《懒庵集》。年八十三卒。清温汝能《粤东诗海》卷三八有传。